Willem Fermont

Willem Fermont is 'ne kunssjilder en weitesjapper. Hae waerde in 1947 gebaore in 't Veldj, achter de breer in Remunj. Neet allein de naam Fermont, auch ’t Veldj haaj ‘ne sjlechte naam. Dao is nog ein film euver gemaak door Joost Seelen (Roermondse Adel, 2003) wo Willem in mitsjpeelde. Ziene vader leerde ‘m houtbewirke toe hae vief jaor waor. Doe hae 18 waor, ging hae sjtudere in Utrech. Willem ging veur de kos nao Hamburg en wirkte in de sjtaolindustrie. Later waerde hae leraar aardrijkskunde in Hilversum. Aan de Universiteit van Utrech kreeg hae daonao ein baantje es wetensjapper in de geologie en promoveerde tenslotte in de paleontologie. In 1982 kwaom hae truuk nao Limburg veur ongerzeuk nao steinkaole en sjoolde hae om nao de kaolepetrografie en wärde van micropaleontoloog koolpetrograaf. Maar d’r zolle nooit meer kaole oet de Limburgse ungergrondj komme en ’t ongerzeuk stjopde vanzelf. En zo waerde hae aolie- en gaasspecialist. Toen het Geologisch Bureau oet Herle mos vertrekke wiegerde Willem om mit te gaon nao Utrech. Hae kreeg in 1999 ei baan es hoofdconservator bie het Rieksmuseum veur Volkekunde in Leiden. En det hat er toet eindj 2004 gedaon. Intusse – 1994 - waor hae mit sjildere begos en kreeg zien ierste teikenlèsse van Jan van de Hijden (Herle), Jan Heijnen (Mestreech) en Annemiek Jongen oet Landgraaf. Maar sjnel begos hae veur zichzelf en ging ruumtelik wirke. Noe kombineert hae allerlei technieke en wirkt veul in sjtaol en keramiek, naeve sjildere, want det is hae altied blieve doon. Verder knutselt hae allerlei projekte inein.

Willem reis veul. Hae is euver de hele waereld gewaes en löp same mit zien vrouw Josje al jaore lange aafstenj. Van Nuth nao Italië, van de Sjechische grens nao Frankriek, dwars door de Alpe. 

 Willems kiek op de waereld 
Willem haet zien laeve lang gewirk in bane wo tied ein belangrieke rol sjpeelde. In de evolutietheorie, de geologie en in het museum veur Volkekunde. En noe gluift hae neemeer det tied besjeit, maar det 't 'n verzinsel van 't bewustzeen is. 't Moment van vandaag is altied in bewaeging, meint hae. Daorom spjeelt bewaeging, 't bewustzeen, de herses die ederein mitkrieg ein belangrieke rol in zien kunstwirke. Willem haet 't 5-dimensional Art Research Centre opgerich. Omdat tied volgens häöm neet besjteit zeen mienstens vief dimensies nodig om de zaak 'n bietje inein te passe. Maar mesjien ouch waal zes of zeve. Same mit Paulien Dieteren haet hae ouch de Sjtichting de Weeffout opgerich. Dao-i wirke allerlei kunstenaars same om euver de grens van hun eige waereldje haer te kieke. Zo maakde ze een totaal muziektheater - de Hesperiden - veur 't Wereld Muziek Concours in Kirchraoj, en de neoklassieker van de antiheld Heraclash veur Cultura Nova in Herle. En in Brunssum hubbe ze Diabolo opgeveurd bie de Promesse. Diabolo geit euver het ontsjtoan van het bewuszeen, en de ongergang van het bewuszeen.

 Opleidinge 
 1999	   Portretsjildere, Annemiek Jongen, Landgraaf
 1998-1999    Portret- en landsjapsjildere, Jan Heijnen, Kumulus
 1994-1999    Sjildersjool Jan van der Hijden, Herle
 1982         Proofsjrif: "Dis¬cocy¬cli¬nidae from Ein Avedat" (Isra¬ël), Universiteit Utrecht
 1977         Doctoraal geologie (stratigrafie/paleontologie) Rijksuniversiteit Utrecht
 1965-1968    Biochemie, Rijksuniversiteit Utrecht (ged.)

 Tentoonsjtèllinge en projekte 
 1998	Wageningen, Veurmalig Hotel de Wereld, 4- en 5- dimensionaal objecte
 1998	Remunj, De Tramhalte/ Stationsplein, Demonstratie multi-dimensionaal objecte
 2000	Nuth, 5-dimensional Art Research Centre, Onderzeuk virtueel en materieel dimensies
 2000	Remunj, Project Roermond 2000,Chaotisch Carillon, Marktplein/Museum
 2001	Kirchraoj, Project de Notenboom,Objecten rond muziek, kuns, natuur
 2002/4    Leiden/Europese Unie,ECHO, European Cultural Heritage online
 2001/4    Leiden/Asia Europe Foundation,Asia/Europe pilot project: a virtual collection 5000 European and Asian masterpieces
 2002/4    Leiden/Jakarta, Min. BuZa / RMV, Mede-initiator project Sharing cultural heritage tgv de 60-jaorige onafhankelikheid van Indonesië
 2003	Tilburg, Zuidenwind Filmproducties, Roermondse Adel premiere IDFA, Amsterdam, VARA, L1
 2004	Hoensbroek Auditorium Muziekschool, Tiedelike opsjtelling muzieksculpture
 2004/7    Kirchraoj, Botanische tuin, Expositie diverse sjtaole sculpture
 2004	Nuth / Brunssum / De Weeffout, Oprichting Sjtichting de Weeffout
 2005	Kirchraoj WMC/ Botanische Tuin, Oetveuring de Hesperiden (Weeffout)
 2005	Herle, Cultura Nova, Oetveuring Heraclash (Weeffout)
 2005/6    Bingelrade,Beeldetuin Oyen Ancion, Sjtale sculpture (expo)
 2006	Barcelona (S) Sala Barna, Birth of Consciuosness (Sjilderieje)
 2006/7    Nuth, Grijzegrubben, Renovatie Atelier
 2007	Bingelrade, Beeldetuin Oyen Ancion, De Bard/ De Genderkliniek
 2007	Brunssum, veurmalig Pomphoes/filtersjtasion Stoatsmien Hendrik, Promesse dún Voyage, oetveuring Diabolo mit sjtichting de Weeffout
 2007	Hasselt, Belgie, Exositie in Tuin veur Natuur en Cultuur (sjtoale en keramiesje sculpturen)
 2007	Kirchroaj, Botanische Tuin. Expositie de Schermbloem (sculpture)
 2007	Oprichting sjtichting de Sokkel

 Externe link 
www.willemfermont.nl

Categorie:Laevende luuj
Categorie:Luuj gebaore in d'n twintigsten iew
Categorie:Geologe
Categorie:Paleontologe
Categorie:Limburgse sjèlders
Categorie:Limburgse weitesjappers
Categorie:Persoene oet Nederland